CELEX: 42012X0107(04)
Language: ro
Date: 2012-01-07 00:00:00
Title: Modificările din 2010 ale Regulamentului nr. 77 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea lămpilor de staționare pentru autovehicule

7.1.2012   
            
            
               RO
            
            
               Jurnalul Oficial al Uniunii Europene
            
            
               L 4/21
            
         Numai textele originale CEE-ONU au efect juridic în temeiul dreptului public internațional. Statutul și data intrării în vigoare ale prezentului regulament trebuie verificate în ultima versiune a documentului de situație CEE-ONU TRANS/WP.29/343, disponibil la:
   http://www.unece.org/trans/main/wp29/wp29wgs/wp29gen/wp29fdocstts.html
   Modificările din 2010 ale Regulamentului nr. 77 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea lămpilor de staționare pentru autovehicule
   Modificări ale Regulamentului nr. 77, publicat în JO L 130, 28.5.2010, p. 1.
   Cuprinzând:
   Suplimentul 13 la versiunea originală a regulamentului – Data intrării în vigoare: 9 decembrie 2010.
   Suplimentul 14 la versiunea originală a regulamentului – Data intrării în vigoare: 26 iunie 2011.
   
      Modificări ale cuprinsului
   
   Cuprinsul se modifică după cum urmează:
   
      „[…]
      ANEXE
      
                  Anexa 1 –
               
               Comunicare privind acordarea, extinderea, refuzul sau retragerea omologării sau încetarea definitivă a producției unui tip de lampă de staționare în conformitate cu Regulamentul nr. 77
            
                  Anexa 2 –
               
               Exemple de mărci de omologare
            
                  Anexa 3 –
               
               Unghiuri minime regulamentare pentru repartiția spațială a luminii
            
                  Anexa 4 –
               
               Măsurători fotometrice
            
                  Anexa 5 –
               
               Cerințe minime pentru procedurile de control al conformității producției
            
                  Anexa 6 –
               
               Cerințe minime privind eșantionarea efectuată de un inspector”
            
   
      Modificări aduse textului principal al regulamentului
   
   Se introduce un nou punct, 6.3.3:
   
               „6.3.3.
            
            
               Un modul de sursă de lumină este construit astfel încât indiferent de utilizarea uneia sau mai multor scule, el nu este mecanic interschimbabil cu nicio altă sursă de lumină omologată înlocuibilă.”
            
         Punctele 8-8.2 se vor citi:
   
      „8.   PROCEDURA DE ÎNCERCARE
      
                  8.1.
               
               
                  Toate măsurătorile fotometrice și colorimetrice se efectuează:
                  
                              8.1.1.
                           
                           
                              în cazul unei lămpi cu sursă de lumină înlocuibilă, în cazul în care aceasta nu este alimentată de un mecanism de reglare electronică a sursei de lumină, cu un bec cu incandescență standard alb din categoria prescrisă pentru echipament, la tensiunea necesară pentru a produce fluxul luminos de referință necesar pentru categoria respectivă de lămpi cu incandescență;
                           
                        
                              8.1.2.
                           
                           
                              în cazul unei lămpi echipate cu surse de lumină neînlocuibile (becuri cu incandescență și altele), la o tensiune de 6,75 V, 13,5 V sau, respectiv, 28,0 V;
                           
                        
                              8.1.3.
                           
                           
                              în cazul unui sistem care utilizează un mecanism de reglare electronică a sursei de lumină care face parte din lampă (1), prin aplicarea la bornele de intrare ale lămpii a tensiunii declarate de producător sau, în cazul în care aceasta nu este indicată, a unei tensiuni de 6,75 V, 13,5 V sau, respectiv, 28,0 V;
                           
                        
                              8.1.4.
                           
                           
                              în cazul unui sistem care utilizează un mecanism de reglare electronică a sursei de lumină care nu face parte din lampă, prin aplicarea la bornele de intrare ale lămpii a tensiunii declarate de către producător.
                           
                        
            
                  8.2.
               
               
                  Laboratorul de încercare solicită producătorului dispozitivul special de control al intensității luminoase a sursei necesar pentru asigurarea sursei de lumină și a funcțiilor aplicabile.
               
            
   Se introduc noile puncte 8.3 și 8.4:
   
      
                  „8.3.
               
               
                  Tensiunea care urmează a fi aplicată lămpii se notează în fișa de comunicare din anexa 1 la prezentul regulament.
               
            
                  8.4.
               
               
                  Limitele suprafeței aparente în direcția axei de referință a unui echipament de semnalizare luminoasă trebuie determinate.”
               
            
   Punctul 9 se va citi:
   
      „9.   CULOAREA LUMINII EMISE
      Culoarea luminii emise în interiorul câmpului grilei de repartiție a luminii definite la punctul 2 din anexa 4 este roșie, albă sau galben-auto. Pentru verificarea acestor caracteristici colorimetrice se aplică procedura de încercare descrisă la punctul 8 din prezentul regulament. În afara acestui câmp, nu se observă nicio variație pronunțată de culoare.
      Cu toate acestea, pentru lămpile echipate cu surse de lumină neînlocuibile (becuri cu incandescență și altele), trebuie verificate caracteristicile colorimetrice, sursele de lumină fiind prezente în lămpi, în conformitate cu subpunctele relevante ale punctului 8.1. din prezentul regulament.”
   
   Punctul 12.2 se va citi:
   
               „12.2.
            
            
               Trebuie îndeplinite prescripțiile minime privind procedurile de control al conformității producției prevăzute în anexa 5 la prezentul regulament.”
            
         Punctul 12.3 se va citi:
   
               „12.3.
            
            
               Trebuie respectate cerințele minime privind selectarea eșantioanelor de către un inspector prevăzute în anexa 6 la prezentul regulament.”
            
         
      Modificări aduse anexelor
   
   Rubrica 9 din anexa 1 se va citi:
   
      
                  „9.
               
               
                  Descriere sumară:
                  […]
                  Condițiile geometrice de instalare și variațiile aferente,dacă este cazul:
                  Aplicarea unui mecanism de reglare electronică a sursei de lumină/a unui variator al intensității luminoase:
                  
                              (a)
                           
                           
                              care face parte din lampă: da/nu/nu este cazul (2)
                           
                        
                              (b)
                           
                           
                              care nu face parte din lampă: da/nu/nu este cazul (2)
                           
                        Tensiune (tensiuni) de intrare alimentată (alimentate) prin intermediul unui mecanism de reglare electronică a sursei de lumină/unui variator al intensității luminoase:
                  Producătorul și numărul de identificare a mecanismului de reglare electronică a sursei de lumină/a variatorului intensității luminoase (atunci când mecanismul de reglare a sursei de lumină face parte din lampă, dar nu este inclus în corpul acesteia):”
               
            
   Titlul anexei 2 se va citi:
   
      „EXEMPLE DE DISPUNERE A MĂRCILOR DE OMOLOGARE”
   
   Punctul 3.1 din anexa 4 se va citi:
   
               „3.1.
            
            
               Pentru sursele de lumină neînlocuibile (becuri cu incandescență și altele):
               cu sursele de lumină prezente în lampă, în conformitate cu subpunctul corespunzător al punctului 8.1. din prezentul regulament.”
            
         Anexa 5 se elimină.
   Anexa 6 (fosta) se renumerotează ca anexa 5.
   Punctele 2.4 și 2.5 din anexa 5 (nouă) se vor citi:
   
               „2.4.
            
            
               Caracteristicile fotometrice măsurate și înregistrate
               Lampa inclusă în eșantion este supusă măsurătorilor fotometrice pentru verificarea valorilor minime prescrise la punctele enumerate în anexa 4, precum și a coordonatelor cromatice.
            
         
               2.5.
            
            
               Criterii de acceptabilitate
               Producătorul este responsabil de …
               Criteriile de acceptabilitate trebuie să fie stabilite astfel încât, la un grad de încredere de 95 %, probabilitatea minimă de a trece cu succes o verificare prin sondaj, în conformitate cu anexa 6 (prima eșantionare), să fie de 0,95.”
            
         Anexa 7 (fosta) se renumerotează ca anexa 6.
   
      (1)  În sensul prezentului regulament, prin „care face parte din lampă” se înțelege a fi inclus din punct de vedere fizic în corpul lămpii sau a fi extern, separat sau nu, dar furnizat de producătorul lămpii ca parte a sistemului lămpii. Condițiile de funcționare și instalare ale acestor sisteme suplimentare vor fi definite prin dispoziții speciale.”